Wabah panyakit ngini cungul malalui tiga buting macam panularan. Nang taumum marupakan Varian Pes baasal matan pambangkakan kelenjar getah bening (Bubo) nang cungul di gulu korban, katiak atawa jua pangkal paha. Panyakit ngini tumbuh lawan barbagai ukuran, dimulai matan ganalanya kaya hintalu sampai ganalnya nang kaya apel. Maskipun babarapa ikung urang selamat matan panderitaan, wabah penyakit ngini biasanya hanya mambarii harapan hidup saminggu lawan korban. Panyabaran wabah Pes bamula matan serangga (umumnya kutu) nang tainfeksi malalui kontak langsung lawan binatang pengerat tarmasuk di antaranya tikus wan marmut nang tainfeksi wabah. Imbah tikus nangitu mati, kutu maiguti tikus wan manyabarkannya lawan manusia.